1. ΝΟΜΟΣ υπ’ αριθ.2802 της 2-3 Μαρτ.2000 (ΦΕΚ Α 47) Κύρωση της Σύμβασης περί καταπολεμήσεως της δωροδοκίας στην οποία ενέχονται υπάλληλοι των Ευρωπαϊκών Κοινοτήτων ή των ΚρατώνΜελών της Ευρωπαϊκής΄Ενωσης. Άρθρο πρώτο.-Κυρώνεται και έχει την ισχύ, που ορίζει το άρθρ.28 παρ.1 του Συντάγματος, η Σύμβαση περί καταπολεμήσεως της δωροδοκίας στην οποία ενέχονται υπάλληλοι των Ευρωπαϊκών Κοινοτήτων ή των Κρατών-Μελών της Ευρωπαϊκής ΄Ενωσης, που καταρτίσθηκε δυνάμει του άρθρ.Κ.3 παρ.2 στοιχ. γ) της Συνθήκης για την Ευρωπαϊκή ΄Ενωση και υπογράφηκε στις Βρυξέλλες στις 26 Μαΐου 1997, το κείμενο της οποίας σε πρωτότυπο στην ελληνική γλώσσα έχει ως εξής: (Ακολουθεί κείμενο σύμβασης) Αντικατάσταση διατάξεων του Ποινικού Κώδικα ΄Αρθρο δεύτερο.-(Αντικαθίστανται οι διατάξεις των άρθρ.235 και 236 του Ποινικού Κώδικα). Ορισμοί ΄Αρθρο τρίτο.- Στον παρόντα νόμο χρησιμοποιούνται οι ακόλουθοι όροι με την εξής έννοια: Υπάλληλος είναι ο κοινοτικός υπάλληλος και ο εθνικός δημόσιος υπάλληλος, συμπεριλαμβανομένων των εθνικών δημοσίων υπαλλήλων άλλου Κράτους-Μέλους της Ευρωπαϊκής ΄Ενωσης. α)Κοινοτικός υπάλληλος είναι ο αναφερόμενος στο στοιχ.β΄του άρθρ.1 της κυρούμενης με τον παρόντα νόμο Σύμβασης. β)Εθνικός δημόσιος υπάλληλος είναι κάθε πρόσωπο αναφερόμενο στο στοιχ.α΄του άρθρ.13 και στο άρθρ 263Α του Ποινικού Κώδικα. Η έννοια του εθνικού δημοσίου υπαλλήλου των λοιπών Κρατών-Μελών, όπως παρέχεται από την αντίστοιχη εθνική νομοθεσία τους, ισχύει για την εφαρμογή του παρόντος νόμου, μόνον εφόσον συμβιβάζεται προς εκείνη του ελληνικού Ποινικού Κώδικα. Εξομοίωση κοινοτικών υπαλλήλων και λειτουργών προς τους εθνικούς Άρθρο τέταρτο.-1. Το αδίκημα της δωροδοκίας, όταν τελείται από ή προς τα Μέλη της Επιτροπής των Ευρωπαϊκών Κοινοτήτων, του Ευρωπαϊκού Κοινοβουλίου, του Δικαστηρίου ή του Ελεγκτικού Συνεδρίου των Ευρωπαϊκών Κοινοτήτων κατά την άσκηση των καθηκόντων τους, τιμωρείται όπως εκείνο που τελείται από ή προς τους Υπουργούς της Ελληνικής Κυβέρνησης, τα εκλεγμένα μέλη της Ελληνικής Βουλής και τα μέλη των Ελληνικών Ανωτάτων Δικαστηρίων, κατά την άσκηση των καθηκόντων τους. Δεν εφαρμόζονται όμως οι ειδικές δικονομικές διατάξεις περί ευθύνης των Υπουργών και οι λοιπές διατάξεις που αναφέρονται στη δίωξη και την αρμοδιότητα των δικαστηρίων. Τα εν λόγω πρόσωπα δωσιδικούν ενώπιον του δικαστηρίου των εφετών. 2.Οι διατάξεις των συνθηκών για την ίδρυση των Ευρωπαϊκών Κοινοτήτων, του πρωτοκόλλου περί των προνομίων και ασυλιών των Ευρωπαϊκών Κοινοτήτων, των οργανισμών του Δικαστηρίου, καθώς και των διατάξεων που θεσπίζονται για την εφαρμογή τους, εφαρμόζονται πλήρως, όσον αφορά την άρση των ασυλιών των ως άνω προσώπων. Ποινική ευθύνη διευθυντών επιχείρησης ΄Αρθρο πέμπτο.- Διευθυντές επιχείρησης ή πρόσωπα που έχουν την εξουσία λήψης αποφάσεων ή ελέγχου σε επιχειρήσεις τιμωρούνται με ποινή φυλακίσεως, αν η πράξη δεν τιμωρείται βαρύτερα με άλλη ποινική διάταξη, σε περίπτωση κατά την οποία πρόσωπο που τελεί υπό τις εντολές τους διαπράξει για λογαριασμό της επιχείρησης πράξη δωροδοκίας κατά την έννοια του παρόντος νόμου. Δικαιοδοσία ΄Αρθρο έκτο.- 1. Τα ελληνικά δικαστήρια έχουν δικαιοδοσία προς εκδίκαση των αδικημάτων της δωροδοκίας, αν συντρέχει μια από τις περιπτώσεις που αναφέρονται στην παρ.1 του άρθρ.7 της Σύμβασης που κυρώνεται με τον παρόντα νόμο. (Μετά τη σελ.122,61) Σελ. 122,71 Τεύχος 1351 Σελ. 105 Αδικήματα διαπραττόμενα στα Κράτη-Μέλη της ΕυρωπαϊκήςΈνωσης 8.Γ.η.1 2. Οι διατάξεις του παρόντος νόμου εφαρμόζονται και όταν το αδίκημα της δωροδοκίας τελέσθηκε στην αλλοδαπή από ημεδαπό, ακόμη και αν η πράξη δεν είναι αξιόποινη κατά τους νόμους της χώρας στην οποία τελέσθηκε. Δηλώσεις της Ελλάδας κατά την κατάθεση του εγγράφου επικύρωσης της Σύμβασης ΄Αρθρο έβδομο.-1. Σύμφωνα με την παρ.2 του άρθρ.10 και την παρ.1 του άρθρ.15 της Σύμβασης, η Ελλάδα δεν δεσμεύεται από την παρ.1 του άρθρ.10) της Σύμβασης, στις περιπτώσεις των στοιχ.β΄και γ΄της παρ.2 του ίδιου άρθρου αυτής. 2.Σύμφωνα με την παρ.4 του άρθρ.12 της Σύμβασης, η Ελλάδα δέχεται την οριζόμενη στο άρθρο αυτό αρμοδιότητα του Δικαστηρίου των Ευρωπαϊκών Κοινοτήτων προς έκδοση προδικα-στικών αποφάσεων, εφόσον τούτο ζητηθεί από δικαστήριά της. ΄Εναρξη ισχύος ΄Αρθρο όγδοο.- Η ισχύς του παρόντος νόμου αρχίζει από τη δημοσίευσή του στην Εφημερίδα της Κυβερνήσεως και της Σύμβασης που κυρώνεται υπό την πλήρωση των προϋποθέσεων του άρθρ.13 αυτής. 